**PODMIENKY ÚČASTI**

**Pre zaradenie do DNS musí záujemca spĺňať podmienky účasti týkajúce sa osobného postavenia podľa § 32 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) stanovených v tejto časti súťažných podkladov. Žiadne ďalšie podmienky pre zaradenie do DNS nie sú stanovené.**

**1. Osobné postavenie v zmysle ustanovenia § 32 ZVO:**

1. podľa § 32 ods. 1 písm. a) zákona, že nebol on (záujemca), ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

Uvedenú podmienku účasti preukáže záujemca v súlade s § 32 ods. 2 písm. a) zákona doloženým výpisom registra trestov nie starším ako tri mesiace. Hospodársky subjekt - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydaný živnostenské oprávnenie alebo iné než živnostenské oprávnenie podľa osobitných predpisov/ Hospodársky subjekt - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za hospodársky subjekt (len v prípade, že v krajine sídla záujemcu takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami hospodárskeho subjektu.

Podmienky účasti podľa § 32 ods. 1 písm. a) zákona, musí spĺňať aj iná osoba ako osoba podľa odseku 1 písm. a) zákona, ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Takáto osoba je definovaná v § 32 ods. 8 zákona.

Splnenie podmienky účasti podľa prvej vety preukazuje uchádzač alebo záujemca predložením čestného vyhlásenia podľa vzoru uvedeného v prílohe č. 4a alebo vyhlásenia urobeného pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia.

1. podľa § 32 ods. 1 písm. b) zákona, že záujemca nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu.

Uvedenú podmienku účasti preukáže záujemca v súlade s § 32 ods. 2 písm. b) zákona doloženým potvrdením zdravotnej poisťovne a Sociálnej poisťovne nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach)

1. podľa § 32 ods. 1 písm. c) zákona, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,

Uvedenú podmienku účasti preukáže záujemca v súlade s § 32 ods. 2 písm. c) zákona doloženým potvrdením miestne príslušného daňového úradu a miestne príslušného colného úradu nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).

1. podľa § 32 ods. 1 písm. d) zákona, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.

Uvedenú podmienku účasti preukáže záujemca v súlade s § 32 ods. 2 písm. d) zákona doloženým potvrdením príslušného súdu nie starším ako tri mesiace.

1. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu

Uvedenú podmienku účasti preukáže záujemca v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

1. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

Uvedenú podmienku účasti preukáže záujemca v súlade s § 32 ods. 2 písm. f) zákona doloženým čestným vyhlásením.

Dokumenty a doklady môžu byť predložené v elektronickej podobe alebo ako elektronické kópie (scany) listinných dokumentov (odporúča sa formát .pdf).

Záujemca so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- potvrdenie príslušného súdu (konkurz, reštrukturalizácia a likvidácia) podľa § 32 ods. 1 písm. d) a ods. 2 písm. d) zákona,

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

* Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: **krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu**.

Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona. Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona – prostredníctvom zápisu do zoznamu hospodárskych subjektov.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

1. **Ekonomické a finančné postavenie podľa § 33 zákona**

Nie je stanovené.

1. **Technická a odborná spôsobilosť podľa § 34 zákona**

* § 34 ods. 1 písm. g) zákona

Minimálne požiadavky

**§ 34 ods. 1 písm. g) zákona**

Verejný obstarávateľ požaduje predložiť zoznam osôb zodpovedných za kontrolu stavebných prác, ktorý musí obsahovať meno a priezvisko, dosiahnutý stupeň vzdelania a počet rokov odbornej praxe. Zoznam musí byť potvrdený uchádzačom.

Za minimálne jednu z osôb zodpovedných za kontrolu stavebných prác uvedenú v zozname uchádzač predloží doklad o odbornej spôsobilosti na výkon činnosti stavebného dozoru vydaný na základe osobitného predpisu - odborná spôsobilosť na vybrané činnosti vo výstavbe podľa zákona č. 50/1976 Zb. v znení neskorších predpisov a zákona č. 138/1992 Zb. o autorizovaných stavebných inžinieroch v znení neskorších predpisov, t. j. osvedčenie o vykonaní odbornej skúšky pre činnosť stavebného dozoru s odborným zameraním pozemné stavby. V prípade, že uvedené osvedčenie bolo vydané po 1.1.2009, tzn. bez označenia odborného zamerania, žiada verejný obstarávateľ spolu s osvedčením predložiť aj potvrdenie Slovenskej komory stavebných inžinierov s uvedením podrobnejšieho rozsahu odborného zamerania. Verejný obstarávateľ príjme aj iný obsahom a rozsahom rovnocenný doklad preukazujúci požadovanú skutočnosť.

1. **Všeobecné informácie, JED**

Splnenie podmienok účasti podľa [§ 32 ods. 1](https://www.slov-lex.sk/pravne-predpisy/SK/ZZ/2015/343/20240801.html#paragraf-32.odsek-1), [§ 33 ods. 1 písm. d)](https://www.slov-lex.sk/pravne-predpisy/SK/ZZ/2015/343/20240801.html#paragraf-33.odsek-1.pismeno-d) a [§ 34 ods. 1 písm. a)](https://www.slov-lex.sk/pravne-predpisy/SK/ZZ/2015/343/20240801.html#paragraf-34.odsek-1.pismeno-a), [b)](https://www.slov-lex.sk/pravne-predpisy/SK/ZZ/2015/343/20240801.html#paragraf-34.odsek-1.pismeno-b) a [i)](https://www.slov-lex.sk/pravne-predpisy/SK/ZZ/2015/343/20240801.html#paragraf-34.odsek-1.pismeno-i)  sa posudzuje odo dňa predloženia žiadosti o účasť.

V prípade, že záujemca využije na preukázanie technickej spôsobilosti alebo odbornej spôsobilosti technické a odborné kapacity inej osoby, bez ohľadu na ich právny vzťah v čase podania žiadosti, je záujemca povinný verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže záujemca písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 a 8 zákona; oprávnenie dodávať tovar preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.

Záujemca môže predbežne nahradiť doklady na preukázanie splnenia podmienok účasti jednotným európskym dokumentom (JED) podľa § 39 zákona, spĺňajúcim náležitosti podľa § 39 ods. 2 zákona. V prípade, že záujemcu tvorí skupina dodávateľov zúčastnená vo verejnom obstarávaní, záujemca vyplní a predloží JED s požadovanými informáciami za každého člena skupiny dodávateľov.

Bližšie informácie o JED, vrátane usmernení, ako správne JED vyplniť, sú uvedené v dokumente zverejnenom na webovom sídle Úradu pre verejné obstarávanie <https://www.uvo.gov.sk/jednotny-europsky-dokument-pre-verejne-obstaravanie>: JED príručka k službe ESPD

Vo formulári JED uchádzač vyplní nasledovné časti:

a) časť II – A, B a C,

b) časť III - A, B, C a D,

c) časť IV – oddiel α (globálny údaj pre všetky podmienky účasti),

d) časť VI.

Verejný obstarávateľ odporúča, aby uchádzač použil predvyplnený elektronický formulár JED vo formáte .xml , ktorý je prílohou č. 6 týchto súťažných podkladov.

Podľa § 39 ods. 6 zákona, ak záujemca použije JED, **verejný obstarávateľ môže na zabezpečenie riadneho priebehu verejného obstarávania** kedykoľvek v jeho priebehu písomne – elektronickými prostriedkami, spôsobom určeným funkcionalitou JOSEPHINE **požiadať záujemcu o predloženie dokladu alebo dokladov nahradených JED-om**. Záujemca doručí – elektronicky, spôsobom určeným funkcionalitou JOSEPHINE, doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu.

 Príloha č. 4a

**ČESTNÉ VYHLÁSENIE HOSPODÁRSKEHO SUBJEKTU**

* *(v prípade, že uchádzač využije na preukázanie technickej spôsobilosti alebo odbornej spôsobilosti technické*    
  *a odborné kapacity inej osoby, v rámci preukázania splnenia podmienky účasti osobného postavenia predloží dané čestné vyhlásenie aj táto osoba)*
* *(v prípade, že sa požaduje splnenie podmienky účasti osobného postavenia aj za subdodávateľa, v rámci preukázania splnenia podmienky účasti osobného postavenia predloží dané čestné vyhlásenie   
  aj subdodávateľ)*

V súvislosti s verejným obstarávaním

|  |  |
| --- | --- |
| Predmet zákazky |  |

Hospodársky subjekt\*

|  |  |
| --- | --- |
| obchodné meno |  |
| sídlo/miesto podnikania |  |
| Štatutárny zástupca |  |
| IČO: |  |
| Telefónne číslo: |  |
| Email: |  |

I.

v zmysle § 32 ods. 7 zákona čestne vyhlasuje, že inými osobami ako osobami podľa odseku 1 písm. a) zákona hospodárskeho subjektu sú nasledovné osoby:

1. ...............................................................

titul, meno, priezvisko

1. ...............................................................

titul, meno, priezvisko

1. ...............................................................

titul, meno, priezvisko

1. ...............................................................

titul, meno, priezvisko

1. ...............................................................

titul, meno, priezvisko

*(v prípade potreby upraviť/pridať ďalšie osoby do čestného vyhlásenia)*

II. Hospodársky subjekt zároveň čestne vyhlasuje, že všetky vyššie uvedené osoby spĺňajú podmienku účasti podľa § 32 ods. 1 písm. a) zákona.

v .................... dňa ...........................

..................................................

              podpis